Document ID: 31987R0175

*****
ΚΑΝΟΝΙΣΜΟΣ (ΕΟΚ) αριθ. 175/87 ΤΗΣ ΕΠΙΤΡΟΠΗΣ
της 22ας Ιανουαρίου 1987
για τον καθορισμό των ποσοστώσεων, για το έτος 1987, οι οποίες εφαρμόζονται κατά την εισαγωγή στην Πορτογαλία ορισμένων προϊόντων του τομέα των αυγών και του κρέατος των πουλερικών προέλευσης τρίτων χωρών, και για ορισμένες λεπτομέρειες εφαρμογής τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1,
τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 για τον καθορισμό των λεπτομερειών εφαρμογής των ποσοτικών περιορισμών κατά την εισαγωγή στην Πορτογαλία ορισμένων γεωργικών προϊόντων, προέλευσης τρίτων χωρών, τα οποία υπόκεινται στο καθεστώς της σταδιακής μετάβασης (1), και ιδίως το άρθρο 3,
Εκτιμώντας:
ότι, λόγω ενός υλικού σφάλματος του οποίου η διόρθωση εξετάζεται, η πράξη προσχώρησης δεν έχει προβλέψει την εφαρμογή ποσοτικών περιορισμών κατά την εισαγωγή στην Πορτογαλία προϊόντων της διάκρισης 04.05 Α Ι β) του κοινού δασμολογίου, προέλευσης τρίτων χωρών· ότι, εν αναμονή της προαναφερθείσας διόρθωσης, ο κανονισμός (ΕΟΚ) αριθ. 618/86 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1996/86 (3), καθιέρωσε τέτοιους περιορισμούς στο πλαίσιο των μεταβατικών μέτρων αλλιώς μέχρι τις 31 Δεκεμβρίου 1987·
ότι οι αρχικές ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων του τομέα των αυγών και του κρέατος των πουλερικών, προέλευσης τρίτων χωρών, καθορίζονται στο παράρτημα του κανονισμού (ΕΟΚ) αριθ. 618/86· ότι πρέπει να καθοριστούν οι ποσοστώσεις για το 1987 με την εφαρμογή του ελάχιστου ρυθμού ετησίας αύξησης του 10 % που προβλέπεται στο άρθρο 4 του εν λόγω κανονισμού·
ότι πρέπει να θεσπιστούν λεπτομέρειες εφαρμογής ανάλογες με εκείνες που προβλέπονται από τον κανονισμό (ΕΟΚ) αριθ. 618/86·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοστώσεις που μπορεί να εφαρμόσει, κατά το 1987, η Δημοκρατία της Πορτογαλίας κατά την εισαγωγή ορισμένων προϊόντων του τομέα των αυγών και του κρέατος των πουλερικών, προέλευσης τρίτων χωρών, καθορίζονται όπως αναφέρεται στο παράρτημα.
Άρθρο 2
Με την επιφύλαξη των διατάξεων του παρόντος κανονισμού, τα άρθρα 3, 4 και 5 του κανονισμού (ΕΟΚ) αριθ. 618/86 εφαρμόζονται στις ποσοστώσεις που προβλέπονται στο άρθρο 1 του παρόντος κανονισμού. Ωστόσο, καταργείται το δεύτερο εδάφιο του άρθρου 3 παράγραφος 1 του εν λόγω κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιανουαρίου 1987.

Labels: 18
3
17
5